ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Φεβρουαρίου 1999 που επιτρέπει στα κράτη μέλη να παρέχουν κατ' εξαίρεση παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα φυτά Vitis L., με εξαίρεση τους καρπούς, καταγωγής Κροατίας [κοινοποιηθείσα υπό τον αριθμό Ε(1999) 328] (1999/158/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 98/2/ΕΚ της Επιτροπής (2), και ιδίως το άρθρο 14 παράγραφος 1,

την αίτηση που υπέβαλε η Ιταλία, σχετικά με τα φυτά Vitis L., με εξαίρεση τους καρπούς, καταγωγής Κροατίας,

Εκτιμώντας:

ότι, βάσει των διατάξεων της οδηγίας 77/93/ΕΟΚ, τα φυτά Vitis L., με εξαίρεση τους καρπούς, καταγωγής τρίτων χωρών, δεν επιτρέπεται καταρχήν να εισάγονται στην Κοινότητα 7

ότι, βάσει των αποφάσεων 97/78/ΕΚ (3) και 98/86/ΕΚ (4), η Επιτροπή επέτρεψε στα κράτη μέλη να παρέχουν παρεκκλίσεις σχετικά με τα φυτά Vitis L., με εξαίρεση τους καρπούς, καταγωγής Κροατίας με ειδικές προϋποθέσεις κατά τις περιόδους εμπορίας 1997 και 1998 7

ότι δεν έχει επιβεβαιωθεί η παρουσία επιβλαβών οργανισμών κατά τη διάρκεια των επιθεωρήσεων των φυτών που εισήχθησαν βάσει της απόφασης 98/86/ΕΚ 7

ότι οι όροι που δικαιολογούν τη χορήγηση της άδειας στην Κροατία εξακολουθούν να ισχύουν 7

ότι, γι' αυτό το λόγο, πρέπει να επιτραπεί παρέκκλιση, για περιορισμένο χρονικό διάστημα, αρκεί να περιλαμβάνει ειδικές προϋποθέσεις και με την επιφύλαξη της οδηγίας 68/193/ΕΟΚ του Συμβουλίου (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και οποιωνδήποτε μέτρων εφαρμογής που έχουν ληφθεί βάσει αυτής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπεται, σύμφωνα με τους όρους που καθορίζονται στην παράγραφο 2, να προβλέπουν εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις που αναφέρονται στο μέρος Α σημείο 15 του παραρτήματος ΙΙΙ ως προς τα φυτά Vitis L., με εξαίρεση τους καρπούς, καταγωγής Κροατίας.

2. Εκτός από τις απαιτήσεις που καθορίζονται στο παράρτημα Ι και ΙΙ της οδηγίας 77/93/ΕΟΚ σχετικά με τα φυτά Vitis L., πρέπει να πληρούνται οι ακόλουθοι ειδικοί όροι:

α) τα φυτά πρέπει να είναι πολλαπλασιαστικό υλικό με τη μορφή λανθανόντων οφθαλμών των κάτωθι ποικιλιών:

- Babic

- Plavac Mali

- Plavina

- Debit

- Kuc

- Marastina 7

β) οι οφθαλμοί προορίζονται για μπόλιασμα στην Κοινότητα σε εγκαταστάσεις που αναφέρονται στο στοιχείο η), με ριζώματα που παράγονται στην Κοινότητα 7

γ) οι οφθαλμοί που προορίζονται για την Κοινότητα:

- συγκομίζονται από φυτώρια τα οποία έχουν καταγραφεί επισήμως. Οι κατάλογοι των καταγεγραμμένων φυτωρίων αποστέλλονται στα κράτη μέλη που κάνουν χρήση της παρέκκλισης και στην Επιτροπή, το αργότερο έως τις 15 Φεβρουαρίου 1999. Οι κατάλογοι αυτοί περιλαμβάνουν το (τα) όνομα(-τα) των ποικιλιών, τον αριθμό των σειρών που φυτεύονται με αυτές τις ποικιλίες, τον αριθμό των φυτών ανά σειρά για κάθε ένα από αυτά τα φυτώρια, στο βαθμό που θεωρούνται έτοιμοι να αποσταλούν στην Κοινότητα κατά το 1999, σύμφωνα με τους όρους που θεσπίζονται στην παρούσα οδηγία,

- συσκευάζονται κατάλληλα και η συσκευασία αναγνωρίζεται από σήμα που επιτρέπει τον προσδιορισμό του καταγεγραμμένου φυτωρίου και της ποικιλίας,

- συνοδεύονται από φυτοϋγειονομικό πιστοποιητικό που εκδίδεται στην Κροατία, σύμφωνα με τα άρθρα 7 και 12 της οδηγίας 77/93/ΕΟΚ, με βάση την εξέταση που θεσπίζεται σ' αυτά, ιδίως σε ό,τι αφορά την απαλλαγή τους από τους ακόλουθους επιβλαβείς οργανισμούς:

- Daktulosphaira vitifoliae (Fitch)

- Xylophilus ampelinus (Panagopoulos) Willems et al.

- Grapevine Flavescence dorιe MLO

- Χylella fastidiosa (Well et Raju)

- Trechispora brinkmannii (Bresad.) Rogers

- Tobacco ringspot virus

- Tomato ringspot virus

- Blueberry leaf mottle virus

- Peach rosette mosaic virus.

Στο πιστοποιητικό κάτω από το «Πρόσθετη δήλωση» αναφέρεται ότι «H αποστολή αυτή πληροί τους όρους που θεσπίζονται στην απόφαση 1999/158/ΕΚ» 7

δ) ο επίσημος φυτοϋγειονομικός οργανισμός της Κροατίας εξασφαλίζει την ταυτότητα των οφθαλμών από τη στιγμή της συγκομιδής, όπως αναφέρεται στο στοιχείο γ) πρώτη περίπτωση, μέχρι τη στιγμή της φόρτωσης για την εξαγωγή προς την Κοινότητα 7

ε) οι οφθαλμοί εισάγονται από σημεία εισόδου που βρίσκονται στο έδαφος κράτους μέλους και που έχουν οριστεί για το σκοπό της παρούσας παρέκκλισης από το εν λόγω κράτος μέλος 7 τα σημεία αυτά εισόδου και η επωνυμία και η διεύθυνση του αρμόδιου επίσημου οργανισμού που αναφέρεται στην οδηγία 77/93/ΕΟΚ, υπεύθυνου για κάθε σημείο εισόδου, κοινοποιούνται εγκαίρως από τα κράτη μέλη στην Επιτροπή και είναι διαθέσιμα, κατόπιν αίτησης, για τα άλλα κράτη μέλη. Στις περιπτώσεις που η εισαγωγή στην Κοινότητα λαμβάνει χώρα σε κράτος μέλος άλλο από το κράτος μέλος που κάνει χρήση της εν λόγω παρέκκλισης, οι εν λόγω αρμόδιοι υπεύθυνοι οργανισμοί του κράτους μέλους εισαγωγής ενημερώνουν και συνεργάζονται με τους αρμόδιους επίσημους οργανισμούς των κρατών μελών που κάνουν χρήση της εν λόγω παρέκκλισης ώστε να εξασφαλιστεί η τήρηση των διατάξεων της παρούσας απόφασης 7

στ) πριν από την εισαγωγή στην Κοινότητα, ο εισαγωγέας ενημερώνεται επισήμως για τους όρους που θεσπίζονται στα στοιχεία α) έως κ) 7 ο εν λόγω εισαγωγέας κοινοποιεί λεπτομέρειες σχετικά με κάθε εισαγωγή, εγκαίρως, στους αρμόδιους επίσημους οργανισμούς του κράτους μέλους εισαγωγής και το εν λόγω κράτος μέλος διαβιβάζει, αμελλητί, τα στοιχεία της σχετικής ανακοίνωσης στην Επιτροπή, προσδιορίζοντας:

- το είδος του υλικού,

- την ποικιλία και την ποσότητα,

- τη δηλωθείσα ημερομηνία εισαγωγής και την επιβεβαίωση του σημείου εισόδου,

- τις επωνυμίες, τις διευθύνσεις και τον τόπο των εγκαταστάσεων που αναφέρονται στο στοιχείο η) και στις οποίες πρόκειται να μπολιαστούν οι οφθαλμοί ή/και να φυτευτούν στη συνέχεια τα μπολιασμένα φυτά.

Ο εισαγωγέας παρέχει λεπτομέρειες για τυχόν αλλαγές της προαναφερόμενης έγκαιρης ανακοίνωσης στα αρμόδια επίσημα όργανα των κρατών μελών τους, κατά προτίμηση μόλις αυτές γίνουν γνωστές και οπωσδήποτε πριν από τη στιγμή εισαγωγής, και το εν λόγω κράτος μέλος διαβιβάζει, αμελλητί, τις λεπτομέρειες των αλλαγών στην Επιτροπή 7

ζ) οι επιθεωρήσεις συμπεριλαμβανομένων των δοκιμασιών που απαιτούνται σύμφωνα με το άρθρο 12 της οδηγίας 77/93/ΕΟΚ και σύμφωνα με τις διατάξεις που θεσπίζονται στην παρούσα απόφαση διενεργούνται από τα αρμόδια επίσημα όργανα που αναφέρονται στην εν λόγω οδηγία 7 από τις επιθεωρήσεις αυτές, οι φυτοϋγειονομικοί έλεγχοι διενεργούνται από το κράτος μέλος που κάνει χρήση της παρούσας παρέκκλισης και όσου είναι σκόπιμο σε συνεργασία με τα εν λόγω όργανα του κράτους μέλους στο οποίο θα μπολιαστούν οι οφθαλμοί. Επιπλέον, κατά τη διάρκεια του εν λόγω φυτοϋγειονομικού ελέγχου, το εν λόγω κράτος μέλος διενεργεί επίσης επιθεωρήσεις για όλους τους άλλους επιβλαβείς οργανισμούς. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερη περίπτωση πρώτη δυνατότητα της εν λόγω οδηγίας, η Επιτροπή καθορίζει το βαθμό ενσωμάτωσης των ελέγχων που αναφέρονται στο άρθρο 19α παράγραφος 3 δεύτερη περίπτωση δεύτερη δυνατότητα, στο πρόγραμμα επιθεώρησης σύμφωνα με το άρθρο 19α παράγραφος 5 στοιχείο γ) της οδηγίας αυτής 7

η) οι οφθαλμοί πρέπει να μπολιάζονται με ριζώματα και, στη συνέχεια, τα μπολιασμένα φυτά να φυτεύονται μόνο σε εγκαταστάσεις:

- των οποίων η επωνυμία, η διεύθυνση και ο τόπος έχουν κοινοποιηθεί από εκείνον που προτίθεται να χρησιμοποιήσει τους εισαχθέντες βάσει της παρούσας απόφασης οφθαλμούς, στα αρμόδια επίσημα όργανα του κράτους μέλους στο οποίο βρίσκεται η συγκεκριμένη εγκατάσταση

και

- που έχουν επίσημα καταχωρηθεί και εγκριθεί για τους σκοπούς της παρούσας παρέκκλισης.

Στις περιπτώσεις που ο τόπος εμβολιασμού ή φύτευσης βρίσκεται σε κράτος μέλος άλλο από το κράτος μέλος που κάνει χρήση της εν λόγω παρέκκλισης, τα αρμόδια επίσημα όργανα του κράτους μέλους που κάνει χρήση της παρέκκλισης ενημερώνουν, κατά τη στιγμή της λήψης της προαναφερόμενης έγκαιρης κοινοποίησης του εισαγωγέα, τους εν λόγω αρμόδιους επίσημους οργανισμούς του κράτους μέλους στο οποίο πρόκειται να φυτευτούν ή να μπολιαστούν τα φυτά, διαβιβάζοντας τα ονόματα, τις διευθύνσεις και τον τόπο των εγκαταστάσεων στις οποίες πρόκειται να μπολιαστούν ή να φυτευτούν τα φυτά 7

θ) οι εν λόγω αρμόδιοι υπεύθυνοι οργανισμοί μεριμνούν ώστε κάθε οφθαλμός που δεν έχει χρησιμοποιηθεί σύμφωνα με το στοιχείο η) να καταστρέφεται υπό τον έλεγχο των εν λόγω αρμόδιων υπεύθυνων οργανισμών. Πρέπει να τηρούνται μητρώα, τα οποία τίθενται στη διάθεση της Επιτροπής, σχετικά με τους αριθμούς των φυτών που έχουν καταστραφεί 7

ι) στις εγκαταστάσεις που αναφέρονται στο στοιχείο η):

- το υλικό που έχει βρεθεί απαλλαγμένο από τους επιβλαβείς οργανισμούς που αναφέρονται στο στοιχείο ζ) μπορεί κατόπιν να χρησιμοποιηθεί για μπόλιασμα και τα μπολιασμένα φυτά στη συνέχεια φυτεύονται και καλλιεργούνται σε αγρούς που ανήκουν στις εγκαταστάσεις που αναφέρονται στο στοιχείο η), όπου πρέπει να παραμείνουν έως ότου αποσταλούν εκτός Κοινότητας, όπως αναφέρεται στο στοιχείο κ),

- τα μπολιασμένα φυτά, κατά τη διάρκεια της βλαστικής περιόδου που ακολουθεί την εισαγωγή, υπόκεινται σε μακροσκοπική επιθεώρηση από τους εν λόγω αρμόδιους υπεύθυνους οργανισμούς του κράτους μέλους στο οποίο έχουν φυτευτεί τα εν λόγω φυτά, σε κατάλληλες χρονικές περιόδους, με σκοπό την ανίχνευση των επιβλαβών οργανισμών ή συμπτωμάτων που προκαλούνται από έναν επιβλαβή οργανισμό, συμπεριλαμβανομένων αυτών του Daktulosphaira vitifoliae (Fitch) 7 για να προσδιοριστεί ο επιβλαβής οργανισμός που προκάλεσε τέτοια συμπτώματα, πραγματοποιούνται οι ενδεδειγμένες δοκιμασίες για κάθε σύμπτωμα που έχει παρατηρηθεί κατά το μακροσκοπικό έλεγχο,

- κάθε φυτό που δεν έχει βρεθεί απαλλαγμένο, κατά τους εν λόγω ελέγχους και δοκιμασίες που αναφέρονται στα προηγούμενα εδάφια, από τους επιβλαβείς οργανισμούς που απαριθμούνται στο στοιχείο γ) τρίτη περίπτωση, ή για λόγους καραντίνας, καταστρέφεται αμέσως υπό τον έλεγχο των εν λόγω αρμοδίων οργανισμών 7

κ) κάθε μπολιασμένο φυτό που προκύπτει από επιτυχές μόσχευμα, στο οποίο χρησιμοποιούνται οι οφθαλμοί που αναφέρονται στο στοιχείο α), θα αποσταλεί μόνο ως μπολιασμένο φυτό το 2000 με προορισμό εκτός Κοινότητας. Οι εν λόγω αρμόδιοι επίσημοι οργανισμοί εγγυώνται την επίσημη καταστροφή κάθε φυτού που δεν αποστέλλεται. Πρέπει να τηρούνται μητρώα, τα οποία τίθενται στη διάθεση της Επιτροπής και αφορούν τις ποσότητες των επιτυχώς εμβολιασθέντων φυτών, των επισήμως κατεστραμμένων φυτών, των πωληθέντων φυτών καθώς και των χωρών προορισμού των πωληθέντων φυτών.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή μέσω της κοινοποίησης που αναφέρεται στο άρθρο 1 παράγραφος 2 στοιχείο στ) για οποιαδήποτε χρήση της άδειας. Τα κράτη μέλη ενημερώνουν την Επιτροπή και τα λοιπά κράτη μέλη, πριν από την 1η Νοεμβρίου 1999, σχετικά με τις ποσότητες που έχουν εισαχθεί σύμφωνα με την παρούσα απόφαση και αποστέλλουν λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ι). Επιπλέον, οποιοδήποτε άλλο κράτος μέλος, στο οποίο έχουν μπολιασθεί οι οφθαλμοί σε ριζώματα και στο οποίο έχουν φυτευτεί τα μπολιασμένα φυτά, αποστέλλει στην Επιτροπή και τα λοιπά κράτη μέλη, μετά την εισαγωγή, πριν από την 1η Νοεμβρίου 1999, λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ι).

Άρθρο 3

Με την επιφύλαξη των διατάξεων που θεσπίζονται στο άρθρο 14 παράγραφος 3 της οδηγίας 77/93/ΕΟΚ, τα ενδιαφερόμενα κράτη μέλη ανακοινώνουν στην Επιτροπή και στα λοιπά κράτη μέλη όλες τις περιπτώσεις αποστολών που πραγματοποιούνται σύμφωνα με την παρούσα απόφαση και οι οποίες δεν πληρούν τους καθορισθέντες όρους.

Άρθρο 4

Το άρθρο 1 εφαρμόζεται κατά τη διάρκεια της περιόδου από 20 Φεβρουαρίου έως 30 Μαρτίου 1999. Η παρούσα απόφαση ανακαλείται εάν προκύψει ότι οι όροι που καθορίζονται στο άρθρο 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών ή δεν έχουν τηρηθεί.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 16 Φεβρουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 15 της 21. 1. 1998, σ. 34.

(3) ΕΕ L 22 της 24. 1. 1997, σ. 35.

(4) ΕΕ L 17 της 22. 1. 1998, σ. 25.

(5) ΕΕ L 93 της 17. 4. 1968, σ. 15.